Contoné, bagéyan saka prosès sing mungkinaké virus influenza nginvasi sawijining sèl ya iku panguraian saka protèin hemagglutinin virus déning salah saji ènzim protease manungsa.[44] Ing virus sing infèksiné asifat ringan lan avirulèn, struktur hémagglutinin sing ana mung bisa diurai déning protease sing ditemokaké jroning tenggorok lan paru, saéngga virus iki ora bisa nginfèksi jaringan liya. Nanging, ing galur sing virulèn banget, kayata H5N1, hémagglutinin sing kakandhut jroning virus bisa diurai déning variétas protease sing manéka, saéngga mungkinaké virus nyebar menyang sakabèhing awak.[74]